Ekologlarning tasdiqlashicha, to‘tiqush baliqlarning ovlanishi nazorat ostiga olinmasa, Karib havzasidagi sohillar hamda marjon qoyalar yo‘qolib ketishi mumkin. Ularning fikricha, o‘simlikxo‘r baliqlarning yo‘qolishi Karib havzasining biologik xilma-xilligiga va mintaqaning iqtisodiy holatiga zarar yetkazishi mumkin. Bu haqda BMTning atrof-muhit muhofazasi dasturida qayd etilgan. Hujjatda yozilishicha, o‘tgan asrning 70-yillaridan buyon marjon qoyalarining deyarli yarmi yo‘qlikka yuz tutdi, endi ularning yana bir qismi xavf ostida qolgan. Tadqiqotchilarning ishonch bilan aytishicha, yaqin 20 yil ichida marjonqoyalar suv o‘tlari komida yo‘q bo‘lishi mumkin. BMT hisobotida to‘tiqush-baliqlar marjonlarni suv o‘tlaridan ularni yeb, qutqarib qolishi mumkinligi qayd etilgan. Mutaxassislar bu mintaqada baliq ovini cheklash bo‘yicha zarur chora-tadbirlar qo‘llashga chaqirgan. Ular 30 santimetrdan kichik baliqlarni ovlamaslik kerakligini ta’kidlashmoqda.